CELEX: 62021CN0788
Language: da
Date: 2021-12-17 00:00:00
Title: Sag C-788/21: Anmodning om præjudiciel afgørelse indgivet af Retten i Esbjerg (Danmark) den 17. december 2021, Skatteministeriet Departementet mod Global Gravity ApS

7.3.2022   
            
            
               DA
            
            
               Den Europæiske Unions Tidende
            
            
               C 109/17
            
         
      Anmodning om præjudiciel afgørelse indgivet af Retten i Esbjerg (Danmark) den 17. december 2021, Skatteministeriet Departementet mod Global Gravity ApS
      (Sag C-788/21)
      (2022/C 109/24)
      Processprog: dansk
      
         Den forelæggende ret
      
      Retten i Esbjerg
      
         Parter
      
      
         Sagsøger: Skatteministeriet Departementet
      
         Sagsøgt: Global Gravity ApS
      
         Præjudicielle spørgsmål
      
      
                  1)
               
               Hvilke kriterier skal anvendes for at afgøre, om en vare udgør en godsbeholder i KN underposition 8609 00 9000 i den Kombinerede Nomenklatur i den fælles Toldtarif, som affattet ved bilag 1 til Kommissionens forordning (EU) Nr. 1001/2013 (1) af 4. oktober 2013 om ændring af bilag 1 til Rådets forordninger (EØF) nr. 2658/87 (2) om told- og statistiknomenklaturen og den fælles toldtarif? herunder:
                              a)
                           
                           
                              om disse kriterier hver for sig isoleret set kan medføre, at en vare tariferes som en godsbeholder?
                           
                        
                              b)
                           
                           
                              om der skal foretages en samlet helhedsbedømmelse af kriterier for at afgøre, om en vare skal tariferes som en godsbeholder, således at opfyldelse af flere kriterier — men ikke alle kriterier — medfører, at varen kan tariferes som en godsbeholder?
                              Eller
                           
                        
                              c)
                           
                           
                              om samtlige kriterier kumulativt skal opfyldes, førend en vare kan tariferes som en godsbeholder?
                           
                        
            
                  2)
               
               
                  Skal begrebet »godsbeholder (container)« i underposition 8609 00 9000 i den Kombinerede Nomenklatur i den fælles Toldtarif, som affattet ved bilag 1 til Kommissionens forordninger (EU) Nr. 1001/2013 af 4. oktober 2013 om ændring af bilag 1 til Rådets forordninger (EØF) nr. 2658/87 om told- og statistiknomenklaturen og den fælles toldtarif fortolkes således, at den omfatter en vare, som er et system til transport af rør, det består af et antal rørholdere af aluminium, to støttestænger af stål pr. rørholder samt to M20 bolte pr. rørholder, der anvendes til at låse rørholderne fast med. Rørene lægges ovenpå rørholderne. Der påsættes et nyt antal rørholder, hvorefter der lægges rør ovenpå rørholderne osv., indtil den ønskede mængde rør er pakke. Der sluttes altid af med et antal rørholder. Når rørene er pakket færdige i rørholderne, sættes der kæder af stål på de støttestænger, der er i hver af de fire hjørner (øjer på støttestængerne), og varen er klar til at blive læsset med enten kran eller at blive læsset med gaffeltruck, hvis transport foregår til lands.
               
            
         (1)  Kommissionens gennemførelsesforordning (EU) nr. 1001/2013 af 4. oktober 2013 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT 2013, L290, p. 1).
      
         (2)  EFT 1987, L 256, s. 1